A batalla d'os Campos Catalaunicos se produció en l'anyo 451 en un puesto desconoixito d'o noreste de Galia a man d'Exalons. En esta batalla s'enfrentó una coalición formata por l'exercito román d'occident y os exercitos de diferents pueblos barbaros, (dirichitos totz por o cheneral román Aecio y o visigodo Teodorico I), contra os invasors hunnos y os pueblos aligatos a ellos, dirichitos por Atila. O resultau estió una victoria relativa d'os romans y visigodos, que no destruyoron de tot a los exercitos invasors, pero creboron con a ideya d'invencibilidat d'Atila.